
Dozso - etikett

1. Az edzőterembe (dojo, kiejtve dozso) belépéskor és kilépéskor is meg kell hajolni, és köszönni kell (ossz).

2. Ha az edzés már elkezdődött, a belépés után japánülésben kell várni, amíg az edző engedélyezi, hogy bekapcsolódj az edzésbe.

3. A késésért büntetés-„fekvőtámasz” jár!

4. Az edzőterembe tiszta ruhában, tiszta lábbal és kézzel, levágott körmökkel kell bemenni. Az előírt öltözet: fekete (hosszú) nadrág, fekete pólótrikó, öv.

5. Az edzőteremben fegyelmezetten kell viselkedni.

6. A mobiltelefont az edzés alatti időre ki kell kapcsolni!

7. A kick-box edzésen mindent vezényszóra kell és lehet csak csinálni!

8. A gyakorlatok végén meg kell hajolni, és köszönni kell egymásnak.

9. Ha az edződet (edzőidet) megszólítod, meg kell hajolni, és köszönni kell.

10.  A kick-box edzésen tanultakat nem szabad más célra felhasználni! Aki verekedést kezdeményez, 1 hónapig nem járhat edzésre!

